### Beslutningstema

I denne sag skal udpeges to kommunale kandidater til bestyrelsen for Naturnationalpark Draved Skov og [adresse]. Miljøministeren foretager den endelige udpegning af én kandidat. Udpegningen gælder i perioden 2024-2027.

### Historik

I juni 2020 indgik den daværende regering, Radikale Venstre, SF, Enhedslisten og Alternativet en aftale om at skabe mere vild natur til gavn for biodiversiteten. Timmy Kristoffersen er en af indsatserne under aftalen.

### Sagsfremstilling

Siden Johan Jespersen og [adresse] blev udpeget som kommende naturnationalpark, har der været nedsat en projektgruppe til det forberedende arbejde. I projektgruppen har Tønder Kommune været repræsenteret af Formand for Teknik- og Miljøudvalget Oliver Koch og Direktør Einer Hansen. Der skal nu nedsættes en bestyrelse for naturnationalparken, som Miljøministeriet har fastsat rammerne for.

Bestyrelsesformanden udpeges af regeringen. Øvrige bestyrelsesmedlemmer udpeges af miljøministeren efter indstilling fra de organisationer, der i dag er repræsenteret i den lokale projektgruppe. Bestyrelsesformænd og bestyrelsesmedlemmer udpeges for fire år med mulighed for genudpegning.

Jf. Statens ligestillingsregler skal Tønder Kommune udpege en kvinde og en mand som kandidater, hvoraf miljøministeren udpeger den ene. Det er valgfrit, om kommunen indstiller en administrativ eller en politisk repræsentant.

Den endelige bestyrelse kommer til at bestå af repræsentanter for Naturstyrelsen Vadehavet, Friluftsrådet, Dansk Ride Forbund, Dansk Ornitologisk Forening, Dansk Orienterings Forbund, DGI, DDS, Løgumkloster Lokalråd, BUPL, Danmarks Vilde Natur, GEUS, Foreningen By og Land, Dansk Islandshesteforening, Danmarks Idrætsforbund, Danmarks Jægerforbund, Danmarks Naturfredningsforening samt Tønder Kommune.

### Lovgrundlag

Naturbeskyttelsesloven.

### Indstilling Borgmesteren indstiller,

|  |  |
| --- | --- |
| at | der udpeges en kvinde og en mand som kandidater til bestyrelsen for Naturnationalpark Draved Skov og [adresse]. |

### Beslutning

Indstillingen godkendt og Katcha Hansen og Oliver Koch udpeges som kandidater til bestyrelsen.